Turistička zajednica grada Visa

Meštrović Collection – izložba – ulaz besplatan
2025-08-02 20:00 - 22:00, 2025-08-01 20:00 - 22:00, 2025-07-31 20:00 - 22:00, 2025-07-30 20:00 - 22:00, 2025-07-29 20:00 - 22:00, 2025-07-28 20:00 - 22:00, 2025-07-27 20:00 - 22:00, 2025-07-26 20:00 - 22:00 UTC | Meštrović Collection, Obala kralja Krešimira 22/2, Vis, 21480, Croatia (Local Name: Hrvatska)
Ivan Meštrović (1883–1962) jedan je od najvažnijih umjetnika svih vremena, poznat po svojim monumentalnim skulpturama koje spajaju tradicionalne teme s modernim umjetničkim izrazom. Njegova djela često prikazuju povijesne i mitološke motive, a ističu se snažnom emotivnošću i dinamikom oblika.
Galerija je otvorena za javnost svake večeri od 10. srpnja do 31. kolovoza. Radno vrijeme je od 20 do 22 sata, a ulaz je besplatan.
Galerija je smještena u dvorištu impozantne, pet stoljeća stare palače Jakša (Jakinovi dvori), u Kutu.
Kolekcija u palači Jakša u predjelu Kut u Visu sadrži oko 30 originalnih Meštrovićevih radova, uključujući kipove i reljefe, što je izuzetno vrijedan stalni postav. Ova zbirka naslijeđe je njegove unuke Ivane Meštrović Stancomb, koja je galeriju osnovala i otvorila za javnost tijekom ljeta.
Djela u ovoj kolekciji predstavljaju različite faze njegovog stvaralaštva, a galerija na Visu ne samo da čuva umjetničku baštinu Ivana Meštrovića, nego i promiče hrvatsku kulturu i povijest kroz djela jednog od najvećih hrvatskih umjetnika.
Ivana i njezin engleski suprug Anthony Stancomb zaljubili su se u Dalmaciju još 1970. godine tijekom medenog mjeseca. Nakon završetka Domovinskog rata, došli su na Vis i bili očarani otokom.
Obnovili su derutne, trokatne Jakinove dvore kako bi ondje mogli boraviti četiri mjeseca tijekom ljeta, te su u dvorištu otvorili galeriju za izlaganje zbirke Meštrovićevih skulptura.
Povijesni ambijent palače Jakša dodatno naglašava važnost i ljepotu izložbe. Godine 1944. bila je sjedište NOB-a za Dalmaciju, a upravo u ogromnoj kuhinji današnjeg ljetnog doma ovog bračnog para, maršal Tito je održavao sastanke s britanskim i američkim zapovjednicima.
Budući da je bila jedina prikladna zgrada za smještaj austrijskog cara, Franjo Josip je 1866. godine boravio u palači Jakša kako bi proslavio bitku kod Visa.

Hidroarheološka zbirka i razgledavanje Batarije
2025-08-02 09:00 - 13:00, 2025-08-01 09:00 - 13:00, 2025-07-31 09:00 - 13:00, 2025-07-30 09:00 - 13:00, 2025-07-29 09:00 - 13:00, 2025-07-28 09:00 - 13:00, 2025-07-27 09:00 - 13:00, 2025-07-26 09:00 - 13:00 | Batarija, Ul. Viški Boj 12, Vis, 21480, Croatia (Local Name: Hrvatska)
U središtu povijesne jezgre Visa, posjetitelji mogu razgledati Gospinu Batariju – najvažniju i najočuvaniju fortifikacijsku građevinu iz 19. stoljeća na otoku. Ova austrijska obrambena utvrda odigrala je ključnu ulogu u Viškoj bitci 1866. godine, a danas je prepoznatljiva po svojim masivnim kamenim zidovima, obrambenom jarku i dojmljivo sačuvanom izgledu. Postavljena je kratka poučna staza o Viškoj bitci, najvažnijoj pomorskoj bitci na Jadranu.
Posebno atraktivan dio razgledavanja svakako je Hidroarheološka zbirka – zbirka amfora izronjenih iz uvale Vela Svitnja, lokaliteta jednog od najvećih brodoloma na Jadranu, koji svjedoči o intenzivnim pomorskim i trgovačkim vezama antičke Isse iz vremena prije Krista. Ova izložba omogućuje jedinstven pogled u pomorsku, gospodarsku i svakodnevnu prošlost Visa.
Razgledavanje Batarije i njezine zbirke preporučuje se svima koji žele doživjeti živu povijest otoka i otkriti fascinantne priče koje kriju viške tvrđave, podmorje i ljudi.

Radno vrijeme
Svaki dan, osim subote:
09:00 – 13:00
17:00 – 21:00
Od 01. rujna – pon-pet do 10 do 14 sati

Jutarnja joga s Johannom (besplatni tečajevi)
2025-08-02 06:30 - 07:30, 2025-07-30 06:30 - 07:30, 2025-07-28 06:30 - 07:30 | Dvorište Srednje škole A. M. Karamaneo
Vođene satnice na terasi s pogledom na višku luku, otvorene za sve, naglasak na relaksaciji i pokretanju tijela (pozdrav suncu).
Vrijeme održavanja: Ponedjeljkom, srijedom i subotom 6:30–7:30 h
Event se neće održati u slučaju kiše ili drugih nepovoljnih vremenskih uvjeta.

Joga 50+ s Margitom (besplatni tečajevi)
2025-08-01 20:30 - 21:30 | Dvorište Srednje škole A. M. Karamaneo
TIJEKOM ODMORA NA OTOKU
Darujte si vrijeme za uživanje u satovima joge slow-flow. Nježan put prema sebi kroz joga tehnike, vježbe disanja i duboku relaksaciju.
Pridružite se posebno prilagođenim satovima joge za osobe u zrelijim godinama!
Vrijeme održavanja: Petkom 20:30–21:30
Lokacija: Dvorište Srednje škole A. M. Karamaneo
Prijave i informacije:
Margita, Hatha Yoga teacher

mob.: (00385) +91 580 32 03
e-mail: megy.dancer@gmail.com

Event se neće održati u slučaju kiše ili drugih nepovoljnih vremenskih uvjeta.

Pilates by the Sea s Ivanom (besplatni večernji treninzi)
2025-07-31 20:00 - 21:00, 2025-07-28 20:00 - 21:00 | Dvorište Srednje škole A. M. Karamaneo
Pilates na otvorenom, vođene grupe, naglasak na istezanju, snazi i opuštanju.
Trening je besplatan, a održavat će se ponedjeljkom i četvrtkom od 20:00–21:00h.
Event se neće održati u slučaju kiše ili drugih nepovoljnih vremenskih uvjeta.

Jonathan Kreisberg Organ Trio u muzeju/tvrđavi Batarija
2025-07-30 20:30 - 23:30 | Batarija, Ul. Viški Boj 12, Vis, 21480, Croatia (Local Name: Hrvatska)
Donosimo vam još jedan divan koncert na otoku ljubavi i sreće.
Dođite poslušati jednog od najsjajnijih svjetskih Jazz gitarista s vrhunskim triom kojeg čine: Marko Churnchetz – orgulje, Colin Stranahan – bubnjevi i Johnathan Kreisberg – gitara.
Pripremite se na vrhunski Jazz krasnog muzičara iz dalekog New Yorka.
Ulaz je besplatan uz donacije po želji udruzi Multimedijalni mobilni centar otok, Vis.
Koncert počinje u 21:00 h.

Mini disco u parku srijedom – Najzabavnije disco večeri za djecu!
2025-07-30 19:30 - 21:00 | Gradski park, Vis
Pridružite se veselim Mini disco večerima za najmlađe u gradskom parku!
Detalji programa:

Preporučena dob: 4–12 godina
Lokacija: Gradski park Vis
Vrijeme: Svake srijede, 19:30–21:00
Instruktor: Ivana (Plesni klub Vis)

Što djecu očekuje?

Plesni disco program
Dinamična animacija uz suvremenu glazbu pogodnu za djecu
Druženje, zabava i upoznavanje novih prijatelja

Dođite, zaplešite sa djecom i uživajte u zabavnim ljetnim večerima – Mini disco u parku idealna je prilika za mališane da se izraze kroz ples i igru, steknu nova prijateljstva i provedu kreativno vrijeme na otvorenom!
*Ovaj program Turističke zajednice grada Visa realiziran je uz sufinanciranje Turističke zajednice Splitsko-dalmatinske županije.
**Sudjelovanjem na događanju na javnom prostoru, sudionici su informirani da će se događanje fotografirati i/ili snimati te da će fotografije i/ili snimke biti korištene isključivo za potrebe promocije događanja. Roditelji/staratelji koji ne žele da njihova djeca budu fotografirana dužni su o tome obavijestiti organizatora (link na obrazac ispod).
OBRAZAC PRIVOLE ZA FOTOGRAFIRANJE I SNIMANJE DJECE

Besplatne turističke ture s vodičem „Šetnja antičkom Issom i današnjim Visom“
2025-07-30 18:00 - 20:00 | Šetalište Stara Issa, Vis
Kopnene ture

ŠETNJA ANTIČKOM ISSOM

Obilazak sedam ključnih arheoloških lokaliteta na području antičkog grada, uključujući ostatke termalnog kompleksa, rimski teatar na poluotoku Prilovo, i nekropolu Martvilo, uz prezentaciju povijesnih činjenica i filozofskih utjecaja, posebno Platonove misli i demokratskih načela uprave grada.
Trajanje: 1:15 – 1:30 h

ŠETNJA DANAŠNJIM VISOM – KULTURNA I DRUŠTVENA BAŠTINA GRADA VISA

Ova kopnena tura vodi posjetitelje kroz povijesni i kulturni centar grada Visa, od luke do naselja Kut, uz obilazak najvažnijih sakralnih objekata, palača i spomenika koji svjedoče o bogatoj povijesti Visa od antičkih vremena do danas.
Trajanje: 2 h

Morska tura / Maritime Archaeology Tour

PODMORJEM ANTIČKOG GRADA ISSA

Obilazak pet točaka podmorskog arheološkog lokaliteta prilagođena za posjetitelje s osnovnim ronilačkim vještinama ili one kojima je terapija plivanjem preporučena, s edukativnim informacijama o podvodnim ostacima helenističkog i rimskog doba.
Trajanje: 2 h
Minimalan broj osoba za ronjenje: 5

*Napomena: ture su jednojezične, hrvatski ili engleski jezik
**Polazak tura vođenih kopnom: srijedom i nedjeljom u 18:00 sati / nema minimalnog broja
**Za više informacija i booking: info@vis-tourism.com

Sedam priča o Visu - Šetnja s Anelom (besplatna turistička tura Visom na hrvatskom jeziku)
2025-07-29 20:00 - 21:00 | Ispred Gradske knjižnice, Šetalište, Ul. Viški Boj 13, 21480, Vis, Vis, 21480, Croatia (Local Name: Hrvatska)
Besplatna edukativna vođena aktivnost utorkom navečer, na hrvatskom jeziku – kulturni turizam
Vođenje i pripovijedanje autorice; Sedam priča o Visu iz knjige Zabranjeni gariful.

Otoci i more poput starih su škrinja oduvijek skrivali brojne priče i legende. Stoljećima su ih bake i djedovi pričali svojim unucima.
Anela Borčić, kao vodič i storyteller, na svoj način interpretira sedam priča i legendi viškog arhipelaga novim generacijama unuka koji na otok tek povremeno dolaze, a s njega ponesu topli osjećaj priče – priče koju je s njima podijelio nono ili nona.
Pridružite nam se utorkom od 20:00-21:00 h!

Event se neće održati u slučaju kiše ili drugih nepovoljnih vremenskih uvjeta.

Art Club u parku ponedjeljkom – Kreativne radionice za djecu!
2025-07-28 18:30 - 19:30 | Gradski park, Vis
Art Club pod vodstvom umjetnice koja inače vodi radionice tijekom godine, osmišljene su tako da potiču kreativnost, maštu i likovno izražavanje djece različitih uzrasta. Radionice su tematski raznolike, a materijali i tehnike prilagođeni su manjoj i većoj djeci. Svaka radionica kombinira elemente lokalne kulture, prirode i suvremene umjetnosti.
Detalji programa

Preporučena dob: 4–12 godina
Lokacija: Gradski park Vis
Vrijeme: Svaki ponedjeljak, 18:30–19:30
Instruktor: Liz (Vis-ualarts)

Što djecu očekuje?

A Garden By The Sea: Djeca izrađuju cvijeće, bilje, drveće i kukce te dodaju svoje radove na zajednički plakat ili podlogu. Crtanje i bojanje izrezanih oblika od kartona.
Colours Of Vis: Bojanje predložaka – prepoznatljive slike i znamenitosti Visa, poput Prilova, barki, kule Perasti
Drawing The Bay: Stvaranje “crteža jednom linijom” pomoću konca, žice i drugih materijala, koji se polažu na papir kao slike.

Dođite, stvarajte, zabavite se i neka ponedjeljak postane najkreativniji dan vašeg ljeta!
*Sudjelovanjem na događanju na javnom prostoru, sudionici su informirani da će se događanje fotografirati i/ili snimati te da će fotografije i/ili snimke biti korištene isključivo za potrebe promocije događanja. Roditelji/staratelji koji ne žele da njihova djeca budu fotografirana dužni su o tome obavijestiti organizatora (link na obrazac ispod).
OBRAZAC PRIVOLE ZA FOTOGRAFIRANJE I SNIMANJE DJECE

Neno Belan & Fiumens na Viškoj noći – 27. srpnja, u nedjelju umjesto u subotu!
2025-07-28 00:00 - 04:00, 2025-07-27 19:00 - 23:59 | Ul. Ravnica Matice hrvatske 3, 21480, Vis, Ul. Ravnica Matice hrvatske 3, Vis, 21480, Croatia (Local Name: Hrvatska)
Ove godine Viška noć donosi poseban glazbeni doživljaj – koncert Nene Belana & Fiumensa!
Viška noć i koncert će se zbog vremenskih neprilika i najavljenih oluja održati u nedjelju 27.07.
Uživajte u večeri ispunjenoj bezvremenskim hitovima, plesu i nezaboravnoj atmosferi pod zvijezdama, ali i u tradicionalnoj gastro ponudi i programu!
Za najmlađe tu je i Art Club s posebnim radionicama i zabavom.
Vidimo se!

Besplatne turističke ture s vodičem „Šetnja antičkom Issom i današnjim Visom“
2025-07-27 18:00 - 20:00 | Šetalište Stara Issa, Vis
Kopnene ture

ŠETNJA ANTIČKOM ISSOM

Obilazak sedam ključnih arheoloških lokaliteta na području antičkog grada, uključujući ostatke termalnog kompleksa, rimski teatar na poluotoku Prilovo, i nekropolu Martvilo, uz prezentaciju povijesnih činjenica i filozofskih utjecaja, posebno Platonove misli i demokratskih načela uprave grada.
Trajanje: 1:15 – 1:30 h

ŠETNJA DANAŠNJIM VISOM – KULTURNA I DRUŠTVENA BAŠTINA GRADA VISA

Ova kopnena tura vodi posjetitelje kroz povijesni i kulturni centar grada Visa, od luke do naselja Kut, uz obilazak najvažnijih sakralnih objekata, palača i spomenika koji svjedoče o bogatoj povijesti Visa od antičkih vremena do danas.
Trajanje: 2 h

*Napomena: ture su jednojezične, hrvatski ili engleski jezik
**Polazak tura vođenih kopnom: srijedom i nedjeljom u 18:00 sati / nema minimalnog broja
**Za više informacija i booking: info@vis-tourism.com
